open-index/open-wikipedia-markdown huggingface dataset:
TP Silva

**TP Silva Oy** on suomalainen maa- ja metsätalouskoneita valmistava yritys, joka kuuluu Terra Patris-konserniin. 

## Historia
Jari Löfroos perusti Terra Patris Oy:n vuonna 1999 yhtiökumppaninsa kanssa.

Yhtiön ensimmäinen ostos oli Maaselän Kone Haapajärveltä vuonna 2002. Haapajärvellä vuonna 1983 perustettu perheyritys toimi metalliteollisuudessa.

Vuonna 2004 Laitilasta ostettiin vuonna 1977 perustettu Laitilan Rautarakenne.  Yhtiön olivat perustaneet veljekset Jari ja Jarmo Paavola. Yhtiön toimitusjohtaja Jari Paavolan seuraajana aloitti Matti Piela. Yhtiöllä oli 60 työntekijää ja sen liikevaihto oli noin 7 miljoonaa euroa.

Vuonna 2007 Terra Patris osti kolmannen klapikoneiden valmistajan, Ylistaron Terästakomo Oy:n. Se työllisti 60 henkilöä ja valmisti Palax-klapikoneita. Yrityskaupan myötä yhtiön liikevaihdoksi tuli 40 miljoonaa euroa. Konsernin klapikone-brändit toimivat itsenäisesti.

Vuonna 2020 Terra Patris yhdisti klapikoneita valmistaneet yhtiönsä. TP Silva muodostui Japa-tuotteita valmistaneesta Laitilan Rautarakenteesta, Palax-laitteita valmistaneesta Ylistaron Terästakomosta ja Hakki Pilke-tuotteisiin keskittyneestä Maaselän Koneesta. Japan valmistus siirrettiin Laitilasta Haapajärvelle. Yhtiö valmistaa myös rehunjakovaunuja.

## Tuotteita
### Hakki Pilke

Hakki Pilkkeen -klapikoneita ostavat etenkin ammatilaiset. Viennin osuus tuotannosta on noin 80 prosenttia. Ammattisarjan lippulaivatuotteen nimi on 55 Pro. Nimensä mukaisesti se voi halkaista 55 senttiä paksun tukin kertapuskulla jopa 24 osaan. Käyttövoimanaan koneet käyttävät traktoreita tai sähköä, kombikoneilla käyttövoiman voi valita tarpeen mukaan traktorin tai sähkön välillä. Hakki Pilke valmistaa myös Raven-mallia.

### Japa
Japa-tuotemerkillä on valmistettu klapikoneita, pilkkojia, hydraulihalkaisijoita, puhdistusrumpuja, juontokouria, hiekoittimia ja rumpupuhdistimia. Vuonna 2007 tuotannosta meni vientiin noin 75 prosenttia.

### Palax
Palax-klapikoneita alettiin valmistaa Ylistaron Terästakomossa vuonna 1959. Ensimmäiset tuotteet olivat sirkkeleitä. Nykyisin Palaxit on suunnattu ammattilaisten käyttöön, ja niitä kutsutaan "klapitehtaiksi". Niitä myydään pääosin Euroopassa. Vuoteen 2019 mennessä Palax-tuotteita oli valmistettu yhteensä 60 000. Vuonna 2017 Palax valmisti toistakymmentä erikokoista klapikonetta.

## Tunnustuksia
*TP Silva Oy:lle on myönnetty ISO 9001 laatusertifikaatti.

## Lähteet

## Aiheesta muualla
*TP Silva Terra Patrisin sivuilla
* Hakki Pilke verkkosivut
*Metsälehti testasi Japa- ja Palax -klapikoneita vuonna 2020
Pyhän Yrjön voiton ritarikunta

**Pyhän Yrjön voiton ritarikunta** () on georgialainen ritarikunta, joka perustettiin 24. kesäkuuta 2004. Sitä myönnetään tunnustuksena henkilöille, jotka ovat osallistuneet Georgian voittoihin. Saajan ei tarvitse olla Georgian kansalainen. Kunniamerkin lisäksi ritarikuntaan nimetyt henkilöt saavat kertaluontoisen 6&nbsp;000 larin rahapalkkion.

Georgian kunniamerkkien keskenäisessä järjestyksessä Pyhän Yrjön voiton ritarikunta on toiseksi korkea-arvoisin.

Ritarikunnassa on yksi luokka:

*  ritarikunnan nauha

## Lähteet
Movax

**Movax Oy** on suomalainen paalutus- ja pontituslaitteita valmistava yritys, joka kuuluu Terra Patris-konserniin.

Yhtiön tuotteita ovat kaivinkoneisiin asennettavat, automaattisesti ohjatut paalutus- ja perustuslaitteet. Yhtiön on keksinyt myös patentoidun modulaarisen sivukahvatekniikan. 

## Historia
Koneinsinööri Yrjö Raunisto alkoi kehittää sivustaottoteknologiaa vuonna 1993. Iskijän tarve oli syntynyt paalutuksen yleistyessä. Yhtiön ensimmäinen tuote oli pontiniskijä. Myöhemmin yhtiön tuotevalikoimiin tulivat muun muassa paalutusvasarat, maaporat ja hydraulivasarat.

Matti Mustonen osti Movaxin yhtiökumppaneineen vuonna 2006. He alkoivat kehittää yrityksen tuotantoa, markkinointia ja myyntiä sekä rakentaa globaalia brändiä. 

Vuonna 2014 viennin osuus liikevaihdosta oli noin 95 prosenttia, neljä vuotta myöhemmin noin 84 prosenttia.

Kesäkuussa 2021 päättyneellä tilikaudella Movaxin liikevaihto oli 23 miljoonaa euroa.

Movax oli vienyt tuotteitaan Venäjälle, mutta 2010-luvun pakotteiden myötä kauppa hiipui, sillä yhtiön asiakkaille ei tarjottu enää rahoitusta. Venäjänn sijaan yhtiö alkoi myydä tuotteitaan yhä enemmän Britanniaan, joka uusi rautateitään. Parhaimmillaan yhtiön liikevaihdosta puolet saatiin Isosta-Britanniasta. Brexit-äänestyksen jälkeen kaupanteko kuitenkin pysähtyi.

## Organisaatio
Movax Oy valmistaa Movax-tuotteita Hämeenlinnassa. Movax Oy on osa suomalaista Terra Patris -konsernia.

Movaxin yhdysvaltalainen lisenssivalmistaja tekee tuotteet Pohjois-Amerikan markkinoille. Hercules Machinery Corporation toimii Yhdysvalloissa Fort Waynessa Indianasssa.

## Tuotteet
Movax Oy on keskittynyt kaivinkoneisiin asennettaviin paalutus- ja pontituslaitteisiin, jotka se on suojannut lukuisilla patenteilla. Yhtiön tuotevalikoimaan kuuluu valikoima kaivinkoneisiin kiinnitettäviä lisävarusteita, kuten sivukahvalla toimivat tärypaalutuskoneet, iskutyyppiset paalutusvasarat, paalutusporat, monityökaluiset paalutuspäät ja stabilointipäät. Movax-laitteiden toimintaa voidaan seurata etänä ja ne voidaan myös huoltaa etänä.

Yhtiön tuotteita on myyty yli 65 maahan. 

Movax-laitteiden avulla on esimerkiksi:
*suojattu ponteilla kauppakeskus Ratinaa varten rakennettu monttu niin, ettei lähellä sijainnut linja-autoasema alkanut suistua kuoppaan
*laitettu rakennusvaiheessa teräsputkia filippiiniläisten pienkerrostalojen alle kymmenien metrien syvyyteen

## Tunnustuksia
*Kauppalehden mukaan Movax oli Kanta-Hämeen suhteellisesti parhaiten menestynyt yhtiö vuonna 2020. Vuonna 2022 se oli Kauppalehden Kanta-Hämeen Menestyjät-listan sijalla 10.

## Lähteet

## Aiheesta muualla
*Verkkosivut
* http://www.movax.com
* http://www.hmc-us.com/
Notker Balbulus

**Notker Balbulus** ("Notker Änkyttäjä"; n. 840 Jonschwil – 912) oli munkki, kirjailija ja muusikko.

Notker sijoitettiin lapsena St. Gallenin luostariin, jonka munkkina hän eli loppuikänsä. Hän toimi luostarissa kirjastonhoitajana ja opettajana. Notker tuli tunnetuksi työstään liturgisten sekvenssien kehittäjänä. Hän teki sanat ja musiikit moniin sekvensseihin. Hänen kokoelmassaan *Liber hymnorum* (880–884) on yhteensä 40 sekvenssirunoa, joihin ei kuitenkaan ole liitetty melodioita. Sanoina laulettaessa on käytetty *alleluia*-tekstiä ja aikansa populaarilauluja. Notkerin julkaisuihin kuuluvat myös kirkkoisien kirjoitusten antologia, gregoriaanisen laulun oppikirja ja Kaarle Suurta käsittelevä teos.

Notker julistettiin autuaaksi vuonna 1512.

## Lähteet
Fredrik IV (Holstein-Gottorp)

**Fredrik IV** (; 18. lokakuuta 1671 Gottorf – 19. heinäkuuta (J: 9. heinäkuuta) 1702 Kliszów, Puola-Liettua) oli Holstein-Gottorpin herttua vuosina 1695–1702.

Fredrik IV:n vanhemmat olivat herttua Kristian Albrekt ja Tanskan prinsessa Fredrika Amalia. Noustuaan valtaan Fredrik IV jatkoi isänsä sekä isoisänsä Fredrik III:n tanskalaisvastaista ja Ruotsiin nojaavaa ulkopolitiikkaa. Hän rakennutti vuonna 1695 Schleswigiin linnakeita, jotka purettiin vuonna 1697 Tanskan kuningas Kristian V:n vaatimuksesta mutta rakennettiin uudelleen Kristianin kuoltua kaksi vuotta myöhemmin. Holstein-Gottorpin oikeudesta pitää omaa armeijaa ja rakentaa linnoituksia syntyi Tanskan ja Ruotsin välinen kiista, josta käytiin neuvotteluja Euroopan muiden suurvaltojen kanssa.

Fredrik IV vahvisti liittoaan Ruotsin kanssa naimalla vuonna 1698 serkuntyttärensä, Ruotsin prinsessa Hedvig Sofian, kuningas Kaarle XII:n sisaren. Ollessaan morsiamenhakumatkalla Fredrik ystävystyi nuoren kuninkaan kanssa, ja he riehuivat ja temppuilivat Tukholmassa toukokuussa 1698 useana iltana huomiota herättäneellä tavalla. Yhä käynnissä olleista kansainvälisistä neuvotteluista piittaamatta Kaarle XII lähetti vuonna 1699 Holstein-Gottorpiin ruotsalaisia sotajoukkoja suojelemaan linnoitusten uudelleenrakentamista, mikä johdatti Ruotsin ja Tanskan törmäyskurssille. Kaarle myös nimitti Fredrik IV:n Saksassa olleiden ruotsalaisjoukkojen generalissimukseksi.

Ruotsin liittolaisena Holstein-Gottorp joutui mukaan suureen Pohjan sotaan heti sen alkaessa, kun Tanska hyökkäsi herttuakunnan alueelle alkuvuodesta 1700. Ruotsin sotamenestyksen seurauksena Tanska joutui kuitenkin saman vuoden elokuussa solmitussa Traventhalin rauhassa palauttamaan valtaamansa alueet ja maksamaan vahingonkorvauksia. Fredrik IV osallistui lankonsa Kaarle XII:n sotaretkeen Puolassa, kunnes kaatui Kliszówin taistelussa heinäkuussa 1702. Hän komensi taistelussa Ruotsin armeijan vasenta siipeä, mutta jo taistelun alkuvaiheessa hänen vatsaansa osui falkonetin kuula ja hän menehtyi muutaman tunnin kuluttua. Hänet haudattiin Schleswigin tuomiokirkkoon.

Fredrik IV:n seuraajaksi tuli hänen ainoa poikansa Kaarle Fredrik, joka oli tuolloin kaksivuotias. Fredrik IV:n nuorempi veli Kristian August toimi myöhemmin Kaarle Fredrikin sijaishallitsijana. Venäjän keisari Pietari III oli Fredrik IV:n pojanpoika.

## Lähteet

## Aiheesta muualla
Davit Rakentajan ritarikunta

**Davit Rakentajan ritarikunta** () on georgialainen ritarikunta, joka perustettiin 24. joulukuuta 1992. Se on nimetty Georgian kuninkaan, Davit IV:n mukaan.

Kunnianosoitusta jaetaan tunnustuksena siviileille, sotilaille ja kirkon viroissa oleville henkilöille, jotka ovat ansioituneet Georgian itsenäisyystaisteluissa ja itsenäisyyden palauttamisessa sekä demokratian kehittämisessä. Georgialaisten kunniamerkkien keskenäisessä järjestyksessä Davit Rakentajan ritarikunta on kolmanneksi korkea-arvoisin. Ritarikuntaan nimetyt henkilöt saavat kunniamerkin lisäksi 4&nbsp;000 larin (1&nbsp;500 euroa) kertaluontoisen rahapalkkion.

Ritarikunnassa on vain yksi luokka:

*  ritarikunnan nauha

## Lähteet
Kansallissankarin ritarikunta

**Kansallissankarin ritarikunta** () on georgialainen ritarikunta, joka perustettiin 24. kesäkuuta 2004. Se on Georgian korkein mahdollinen kunnianosoitus, ja sitä myönnetään tunnustuksena Georgian hyväksi tehdyistä sankariteoista.

Ritarikuntaan nimetyt henkilöt saavat käyttää titteliä ”kansallissankari”. Lisäksi he saavat kertaluontoisen 10&nbsp;000 larin (3&nbsp;650 euroa) rahapalkkion.

Ritarikunnassa on yksi luokka:

*  ritarikunnan nauha

## Lähteet
Holger Rune

**Holger Vitus Nødskov Rune** (s. 29. huhtikuuta 2003 Gentofte, Tanska) on tanskalainen tennispelaaja, joka on ollut parhaimmillaan ATP-listan sijalla 4 elokuussa vuonna 2023.

Juniorina Rune on ollut maailman sijalla 1 ja voitti kymmenen titteliä ITF Junior Circuitilla, mukaan lukien vuoden 2019 Ranskan avointen poikien tittelin. Siirryttyään ammattilaiseksi vuonna 2020 hän voitti viisi titteliä ITF World Tennis Tourilla ja viisi ATP Challenger Tourilla ja teki Top-100 sijoitus debyyttinsä vuonna 2022. Rune on voittanut neljä ATP Tourin kaksinpelimestaruutta, mukaan lukien tämän hetkinen suurin saavutus Masters 1000 -titteli vuoden 2022 Paris Mastersin voitto. Rune on Grand Slam turnauksessa parhaimmillaan päässyt puolivälieriin asti. Rune saavutti ensimmäisen ATP Tour -finaalinsa vuoden 2022 BMW Open 250-turnauksessa, jossa hän voitti ensimmäisen tittelinsä ja pääsi myöhemmin 50 parhaan joukkoon.  Voittamalla Paris Mastersin hän teki samana vuonna top 10 -debyyttinsä.
 

## Lähteet

## Aiheesta muualla
* Rune Holger ATP:n sivuilla
* Rune Holger ITF:n sivuilla
Casper Ruud

**Casper Ruud** (s. 22. joulukuuta 1998 Snarøya, Norja) on norjalainen tennispelaaja, joka on ollut ATP-listalla parhaimmillaan sijalla 2 syyskuussa 2022. Ruud on pelannut urallaan kolmesti grand slam -finaalissa: Kahdesti Ranskan avoimissa ja kerran Yhdysvaltain avoimissa. Juniorina Ruud sijoittui maailman ykköseksi.

## Ura
Helmikuussa 2020 Ruud pääsi Argentiinan avointen finaaliin, jossa hän voitti finaalissa Pedro Sousan, ja hänestä tuli näin ensimmäinen tennispelaaja Norjasta, joka on voittanut ATP Tourin mestaruuden ja esiintynyt myös useammassa kuin yhdessä ATP Tourin finaalissa. Samalla hän ylitti isänsä Christian Ruudin ATP-lista sijoituksen 39 ja teki uuden ennätyksen ATP-historian korkeimmalla sijalla olevana norjalaisena pelaajana sijalla 34 seuraavan viikon 17. helmikuuta 2020. 

Syyskuussa 2021 Ruud saavutti maailmanlistan sijan 10 ja nousi ensimmäistä kertaa top 10 -pelaajaksi ja oli ensimmäinen norjalainen, joka on saavuttanut tämän saavutuksen.  Lokakuussa Ruud voitti ensimmäisen kovakenttäturnauksen San Diego Openissa ja voitti finaalissa Cameron Norrien suoraan kahdessa erässä.  ATP-finaalissa Ruud pääsi semifinaaliin häviten Daniil Medvedeville. 

Ranskan avoimissa 2022 hänestä tuli historian ensimmäinen norjalainen miesten tennispelaaja, joka pääsi Grand Slam -finaaliin. Hän hävisi Rafael Nadalille, mutta nousi hyvän turnauksen jälkeen uransa korkeimmalle kaksinpelin listalla sijalle 6. Yhdysvaltain avoimissa Ruud pääsi jälleen finaaliin voittaen välierissä Karen Khachanovin, mutta hävisi finaalissa Carlos Alcarazille neljässä erässä. Turnauksen jälkeen hän nousi urallaan korkeimmalle sijalle 2. Vuoden 2022 ATP-finaalissa hän meni askeleen pidemmälle kuin edellisenä vuonna, kun hän pääsi finaaliin kukistaen välierässä Andrei Rubljovin. Finaalissa Ruud hävisi Novak Đokovićille.

Vuoden 2023 Ranskan avoimissa Ruud pääsi toista kertaa peräkkäin Ranskan avointen loppuotteluun voittaen välierässä Alexander Zverevin.  Finaalissa hän hävisi Novak Đokovićille suoraan kolmessa erässä.

Huhtikuussa 2024 Ruud voitti uransa ensimmäisen ATP-500 turnauksen Barcelonassa kukistaen finaalissa Stéfanos Tsitsipásin.

## Yksityiselämä
Hänen isänsä Christian Ruud on entinen tennispelaaja.

## Lähteet

## Aiheesta muualla
Casper Ruud ATP:n sivuilla (englanniksi)Casper Ruud ITF:n sivuilla (englanniksi)
Benjamin Sisko

**Benjamin Lafayette Sisko** on Avery Brooksin esittämä kuvitteellinen hahmo televisiosarjassa *[[Star Trek: Deep Space Nine]]*, joka esitettiin alun perin vuosina 1993–1999. Benjamin on yksi sarjan keskeisimmistä hahmoista ja esiintynyt myös useissa *[[Star Trek]]* -sarjan kirjoissa, sarjakuvissa ja videopeleissä.
Nunna II

**Nunna II** () on vuonna 2023 ensi-iltansa saanut yhdysvaltalainen kauhuelokuva. Sen ohjasi Michael Chaves. Se on jatko-osa vuoden 2018 elokuvalle *[[Nunna (vuoden 2018 elokuva)|Nunna]]* sekä *Kirottu-universumin* kahdeksas elokuva. Taissa Farmiga palaa näyttelemään sisar Irenea ja Bonnie Aarons palaa näyttelemään nunnan hahmossa esiintyvää demoni Valakia.

*Nunna II* julkaistiin elokuvateattereihin 8. syyskuuta 2023.

## Rooleissa

## Vastaanotto
*[[Helsingin Sanomat|Helsingin Sanomien]]* kriitikko Pertti Avola antoi *Nunna II:lle* kolme tähteä viidestä. Hänen mukaansa "jos *Nunna Kakkoselta* odottaa vain piirun verran keskitasoa linjakkaampaa kauhua eikä sen enempää, niin ei välttämättä pety. Bonnie Aarons on jälleen vaikuttavan pelottava ilmestys paholaisnunnana."

Rotten Tomatoes -sivusto on kirjannut 97 elokuva-arvostelua, joista 44 prosenttia on myönteisiä.

## Lähteet

## Aiheesta muualla

* Virallinen sivusto
Somalimaan kansalaisuus

**Somalimaan kansalaisuus** on laillinen suhde yksittäisen henkilön ja Somalimaan tasavallan välillä. Maassa noudatetaan lähtökohtaisesti ius sanguinis -periaatetta. 

Somalimaata ei ole yksikään maa tunnustanut itsenäiseksi valtioksi vaan sitä pidetään osana Somaliaa ja maan kansalaisia pidetään Somalian kansalaisina. 

## Kansalaisuuden saaminen syntymällä
Somalimaan perustuslain mukaan kaikki sellaiset henkilöt, jotka ovat syntyneet 26. kesäkuuta 1960, tai sitä ennen, Somalimaan maaperällä, ovat syntyperäisiä Somalimaan kansalaisia. Tätä myöhemmin syntyneet henkilöt ovat syntyperäisiä somalimaalaisia, mikäli lapsen isä on kansalainen.

Kaikki somalitaustaiset henkilöt lasketaan automaattisesti Somalimaan, sekä Somalian, kansalaisiksi huolimatta siitä, ovatko nämä saaneet syntyessään myös jonkun toisen maan kansalainen.

## Kansalaisuuden saaminen hakemuksella
Somalimaan kansalaisuus voidaan myöntää sellaiselle hakijalle, joka täyttää seuraavat ehdot:

* on vähintään 15-vuotias
* on asunut Somalimaan alueella yhtäjaksoisesti vähintään 10 vuotta
* on todettu hyvämaineiseksi
* ei ole saanut tuomiota rikoksesta eikä ole toiminut Somalimaan suvereniteettiä vastaan
* on ollut Somalimaassa asuessaan veronmaksaja
* luopuu kaikista muista kansalaisuuksistaan ja vannoo uskollisuudenvalan tasavallalle

## Kaksoiskansalaisuus
Sellaiset henkilöt, jotka saavat syntyessään sekä Somalimaan että jonkun toisen maan kansalaisuuden, voivat pitää molemmat kansalaisuutensa.

## Lähteet
Jan Eggum

**Jan Eggum** (s. 8. joulukuuta 1951 Bergen) on norjalainen laulaja-lauluntekijä ja kitaristi. Hänen uransa alkoi 1970-luvun puolivälissä ja hän on siitä lähtien ollut yksi Norjan suosituimpia artisteja. Eggumin tunnetuimpia kappaleita ovat muun muassa "Mor jeg vil tilbake" ja "En natt forbi".

Vuosina 1988–1994 Eggum keikkaili Gitarkameratene-nimisessä ryhmässä Lillebjørn Nilsenin, Halvdan Sivertsenin ja Øystein Sunden kanssa.
## Lähteet

## Aiheesta muualla
Siebel Systems

**Siebel Systems** oli San Mateossa Kaliforniassa Yhdysvalloissa toiminut ohjelmistoyritys, joka tunnetaan etenkin asiakkuudenhallintaohjelmistostaan **Siebel CRM**.
Oracle Corporation osti Siebel Systemsin vuonna 2005 5,85 miljardin dollarin hintaan.
Siebel CRM:n merkittäviä kilpailijoita olivat SAPin ja IBM:n tuotteet ja Microsoft Dynamics.

Siebel Systemsin perustaja Tom Siebel toimi pitkään johtotehtävissä Oraclella, ennen kuin hän perusti oman yhtiönsä 1993. Vuonna 2001 Siebel teki 2,1 miljardia dollaria tulosta, joka laski 1,3 miljardiin vuonna 2004. Tom Siebel luopui toimitusjohtajan paikasta 2004 ja siirtyi johtokunnan puheenjohtajaksi. Huhtikuussa 2004 Siebelin johtokunta erotti uuden toimitusjohtajan J. Mike Lawrien ensimmäisen kvartaalin tuloksen jäätyä odotuksista. Vuonna 2005 Siebelillä oli noin 5000 työntekijää.

Oracle lunasti Siebelin osakkeet käteisellä ja 30 % omilla osakkeillaan. Siebelillä oli 2,24 miljardia käteistä, mikä alensi Oraclen yhtiöstä maksamaa hintaa.

## Lähteet
* Oracle to Acquire Siebel Systems for $5.85 Billion, NYT, Sept. 12, 2005
Samo ku waar

***Samo ku waar*** on Somalimaan kansallislaulu ja yksi kansallissymboleista. Sen on sanoittanut ja säveltänyt somalimaalainen näytelmäkirjailija ja sanoittaja Hassan Sheikh Mumin. Laulu otettiin käyttöön vuonna 1997 ja se lauletaan somaliksi.

## Sanat somaliksi
Samo ku waar, samo ku waar, saamo ku waar

Sarreeye calanka sudhan bilay dhulkiisaa,

Samo ku waariyoo iyo bogaadin sugan

Hanbalyo suuban kugu salaannee saamo ku waar

Geesiyaashii naftooda u sadqeeyay qarannimada Somaliland

Xuskooda dhowrsan kugu salaannee samo ku waar

Guulside xanbaarsan soo noqoshadiisa

kalsooniduu mutaystayee dastuurka ku salaannee

Midnimo walaalnimo goobanimo islaanimo kugu salaanee samow samidiyo

Samo ku waar samo ku waar saamo ku waar

Lähde:

## Lähteet
Morten Abel

**Morten Abel** (oik. **Morten Abel Knutsen**; s. 15. lokakuuta 1962 Bodø) on norjalainen muusikko. Hän aloitti uransa Mods-yhtyeen laulajana 15-vuotiaana vuonna 1978. Sittemmin hän nousi kuuluisaksi The September When -yhtyeen laulajana 1980-luvun lopulla ja 1990-luvun alussa, minkä jälkeen hän siirtyi soolouralle. Abelin menestynein kappale Norsktoppen-listalla on ollut "You Are The One Lalala" (2002). Vuonna 2015 hän julkaisi ensimmäisen norjankielisen albuminsa.
## Lähteet

## Aiheesta muualla
Brønnøysundin lentoasema

**Brønnøysundin lentoasema** (IATA: **BNN**, ICAO: **ENBN**) sijaitsee Brønnøyssä Nordlandin läänin eteläosassa Norjassa, noin kaksi kilometriä kuntakeskus Brønnøysundista kaakkoon.

Brønnøyssä oli ollut säännöllistä vesilentoliikennettä vuodesta 1935, ja maakenttä rakennettiin 1960-luvulla liikenneministeri Håkon Kyllingmarkin aloitteesta. Sen kiitotiestä tuli kunnan ensimmäinen asfaltoitu pinta.

## Onnettomuuksia
Toukokuussa 1988 Widerøen lento 710 törmäsi lentokentän lähellä sijaitsevaan Torghatten-vuoreen. Kaikki koneessa olleet 36 henkilöä menehtyivät.

Syyskuussa 1997 lentokentältä lähtenyt Nornen öljykentälle matkalla ollut Super Puma -helikopteri syöksyi mereen ja 12 ihmistä kuoli. Onnettomuustutkinnassa syyksi vahvistettiin tekninen vika.
## Lähteet

## Aiheesta muualla
Berkeley DB

**Berkeley DB** on aikoinaan merkittävä sulautettu tietokanta. Berkeley DB on avain-arvo-tietokanta, ei siis relaatiotietokanta, vaikka siinä onkin kehittyneitä ominaisuuksia, kuten transaktiot, säieturvallisuus (MVCC) ja ACID-mallista atomisuus ja pysyvyys logien (write-ahead log) avulla.

Berkeley DB on lähtöisin UC Berkeleyn BSD-Unixista. 4.3BSD:n julkaisun jälkeen (1986) kehittäjät pyrkivät tekijänoikeussyistä korvaamaan kaikki alkuperäisen AT&T:n Unixin koodin omalla koodilla.

Margo Seltzer ja Keith Bostic kehittivät uuden tietokantaohjelman, joka oli myös vapaa AT&T:n patenteista, jotka koskivat alun perin Ken Thompsonin kirjoittamaa Unixin dbm:ta. Berkeley DB oli myös edeltäjiään nopeampi ja tarkoitettu korvaamaan dbm AT&T:ltä, aiempi Berkeleyn ndbm ja GNU-projektin gdbm.
Berkeley DB säilyttää dbm-tyylisen C-kielisen ohjelmointirajapinnan, jota on laajennettu.

Berkeley DB julkaistiin alun perin 1991 ja Berkeley DB 1.85 sisällytettiin 4.4BSD:hen (1992).
Vuonna 1996 Netscape pyysi tietokantaan lisäominaisuuksia LDAP-palvelintaan ja selaintaan varten. Alkuperäiset kehittäjät perustivat Sleepycat Softwaren kehittämään ja parantamaan tietokantaa. Versio 2.1 vuodelta 1997 sisälsi uusia ominaisuuksia, kuten usean säikeen yhtäaikaisen tietokannan käsittelyn.

Oracle Corporation osti Sleepycatin helmikuussa 2006. Tuolloin Oraclen lehdistötiedote kertoi Berkeley DB:n olevan maailman käytetyin avoimen lähdekoodin tietokanta, jonka asennuskanta oli noin 200 miljoonaa kopiota. Sitä käytettiin etenkin Linux- ja BSD-järjestelmissä, Apache-palvelimessa, OpenLDAP-hakemistopalvelimessa ja OpenOffice-toimisto-ohjelmassa.
Oracle vaihtoi tietokannan lisenssin vuonna 2013 GNU Affero General Public Licenseen,
millä oli merkittävä vaikutus tietokannan käyttöön avoimen lähdekoodin ohjelmissa, sillä tietokantaa käyttävien ohjelmien tuli nyt olla levitetty samalla tai yhteensopivalla lisenssillä.
Vaihtoehtona on ostaa Oraclelta kaupallinen lisenssi.

Bloomberg L.P. -yhtiö on jatkanut tietokannan vanhan version kehittämistä Comdb2-nimellä. Tietokantaa käytetään tallettamaan suurta osaa Bloombergin käsittelemästä datasta.
Tämä versio sisältää mm. High availability -ominaisuudet, SQL-hakukielen SQLitestä ja Lua-kielellä kirjoitetut tallennetut proseduurit.

## Lähteet
Martti Eurola

**Martti Juhani Eurola** (s. 12. kesäkuuta 1945 Ilmajoki) on suomalainen eläköitynyt rehtori, yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen.

Eurolan vanhemmat olivat myyntiedustaja Jukka Eurola ja palkanlaskija Aino Heinonen. Hänen ensimmäinen puolisonsa oli sairaanhoitaja Tuija Marjaana Levomäki ja toinen puoliso vuodesta 1988 on rehtori Marja-Liisa Kristiina Tenhunen. Eurola tuli ylioppilaaksi Loimaan yhteiskoulusta 1964 ja valmistui Turun kauppakorkeakoulusta ekonomiksi 1967 ja kauppatieteiden maisteriksi 1972. Hän oli Osuusliike Liiton liikkeenjohdon assistentti Kotkassa 1968–1969, Suomen Osuuskauppaopiston kouluttaja 1969–1972, koulutuspäällikkö 1972–1973 ja vararehtori 1973–1976, SOK:n materiaalitoimintojen osastopäällikkö 1976–1977 ja koulutusosaston osastonjohtaja, Suomen Osuuskauppaopiston rehtori ja johtokunnan jäsen 1977–1984, SOK:n kentän ohjauksen aluepäällikkö 1985 ja aluejohtaja 1985–1988 ja Keski-Pohjanmaan Osuuskaupan, vuodesta 1991 Osuuskauppa KPO, toimitusjohtaja ja hallituksen puheenjohtaja 1988–2006. Eurolalla on olluit myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1997.

## Lähteet
Torghatten

**Torghatten** on Torgetin saarella Brønnøyn kunnassa Norjassa sijaitseva vuori, joka on saanut nimensä hattua muistuttavan muotonsa vuoksi. Sen korkein kohta on 258 metriä merenpinnan yläpuolella. Vuoren läpi kulkee noin kolmekymmentä meträ korkea ja viisitoista metriä leveä reikä, joka on suosittu kävelyreitti. Tarun mukaan vuori ja reikä syntyivät, kun rakkaudessaan torjutuksi tullut Hestmannen-vuori yritti ampua pakenevaa Lekamøya-vuorta nuolella, jolloin Sømnafjelletin kuningas heitti hattunsa nuolen tielle. Todellisuudessa reiän uskotaan syntyneen toistuvan jäätymisen aiheuttaman kulumisen seurauksena viimeisimmän jääkauden lopussa. Vuonna 1988 Widerøen lento 710 osui vuoreen ja 36 ihmistä kuoli.

Reiän länsipäässä olevalla lounaisseinällä on kuningas kuningas Oscar I:n allekirjoitus, joka on tehty hänen vierailunsa aikana vuonna 1873. Kuningas Olavi V:n allekirjoitus (vierailu 1963) ja kuningas Harald V:n allekirjoitus (vierailu 1963) löytyvät pohjoisen sisäänkäynnin vasemmalta puolelta.

## Lähteet

## Aiheesta muualla
Riuttajärvi

**Riuttajärvi** voi tarkoittaa seuraavia:

* Riuttajärvi, järvi Hyrynsalmella
* Riuttajärvi, eteläisempi Lieksan kahdesta samannimisestä järvestä
* Riuttajärvi, pohjoisempi Lieksan kahdesta samannimisestä järvestä
* Riuttajärvi, järvi Pälkäneellä
* Riuttajärvi, järvi Ylöjärvellä
* Vähä Riuttajärvi, järvi Ylöjärvellä.
Kyrre Grepp

**Olav Kyrre Grepp** (synt. **Olsen**; 6. elokuuta 1879 Brønnøy – 6. helmikuuta 1922 Oslo) oli norjalainen toimittaja, työväenpuolueen poliitikko ja puolueensa puheenjohtaja vuosina 1918–1922. Hän kuului työväenliikkeen vallankumoukselliseen siipeen mutta onnistui säilyttämään välit Landsorganisasjoneniin sekä pitämään puoliaan kolmannen internationaalin vaatimuksille. Grepp kuoli sairauteen 42-vuotiaana vuonna 1922.

Greppin puoliso oli toimittaja ja poliitikko Rachel Grepp. Molemmat on haudattu Oslon Vestre gravlund -hautausmaalle.
## Lähteet

## Aiheesta muualla
Thal (Steiermark)

**Thal** () on kylä  Itävallan Steiermarkin osavaltiossa noin 3,2  kilometriä länteen Itävallan toisiksi suurimmasta kaupungista, Grazista. Vuoden 2023 alussa siellä asui 2&nbsp;455 henkilöä.

Thal on kuuluisan kehonrakentaja, näyttelijä ja poliitikko Arnold Schwarzeneggerin synnyinpaikka, jossa hän asui vuoteen 1966 asti. Vuonna 2011 Schwarzeneggerin lapsuudenkotiin avattiin museo nimeltä Arnold Schwarzenegger Museum.

## Lähteet
Susan Silver

**Susan Silver** (oik. **Susan Laine**, s. 1982 Vantaa) on suomalainen erotiikka-alan ammattilainen sekä näyttelijä.

Hän aloitti uransa striptease-tanssijana Turussa, vuonna 2006 hän siirtyi näyttelijäksi aikuisviihde-elokuviin tehtyään ensimmäiset videonsa Mr Lotharin kanssa. Siirtymästään rohkeiden elokuvien pariin hän on kertonut *[[Tuomas_Enbuske_Talk_Show|Tuomas Enbuske Talk Show’ssa]]*. Vuonna 2010 hän aloitti BDSM sessioiden tekemisen studio Villi-Irassa. Vuonna 2022 hän aloitti Onlyfans-sisällöntuottajana.

Susan Laine oli ehdolla vuoden 2023 eduskuntavaaleissa kansalliskonservatiivisen Vapauden liitto -puolueen riveissä Uudellamaalla. Hänen vaaliteemojaan olivat mielenterveyspalvelut, omavaraisuus ja vanhusten turvaaminen. Laine sai 87 ääntä, eikä tullut valituksi.

Laine opiskelee muusikon opintoja intrumentteinaan laulu ja piano ja valmistuu vuonna 2025 muusikoksi.

## Lähteet

## Aiheesta muualla
*Viralliset kotisivut
*Haastattelu Tuomas Enbuske Talk Show’ssa
Vuosikirja

**Vuosikirja** on kerran vuodessa ilmestyvä aikakauskirja, esimerkiksi *[[Tilastollinen vuosikirja]]*. Vuosikirjoja julkaistaan eri aloilta, ja järjestöt julkaisevat omasta toiminnastaan kertovia vuosikirjoja.

## Vuosikirjoja
* Aikuiskasvatuksen vuosikirja
* Kalevalaseuran vuosikirja
* Studio – elokuvan vuosikirja
* Suomen tilastollinen vuosikirja
* Urheilun vuosikirja
* Tähdet: Ursan vuosikirja (tähtitieteellinen vuosikirja)

## Lähteet
Vuosikirja (täsmennyssivu)

**Vuosikirja** tarkoittaa seuraavia:  

* annaalit, historiallisia vuosikirjoja
* vuosikirja, järjestön tai erikoisalan vuosittain ilmestyvä julkaisu
* *[[Vuosikirja (romaani)|Vuosikirja]]*, Holly Bournen romaani 
* *[[Vuosikirja (runokirja)|Vuosikirja]]*, Jarkko Tontin runokirja
Tilastollinen vuosikirja

**Tilastollinen vuosikirja** tarkoittaa seuraavia:

* Kirkon tilastollinen vuosikirja
* Suomen tilastollinen vuosikirja
Kölnin ympäriajo

**Kölnin ympäriajo** (saksaksi **Rund um Köln**) on Kölnissä, Saksassa vuosittain ajettava maantiepyöräilyn yhden päivän kilpailu. Kilpailu on osa UCI Europe Tour -kilpailusarjaa. Kilpailu on eräs Saksan vanhimpia maantiepyöräkilpailuja ja se järjestettiin ensimmäisen kerran vuonna 1908. Kilpailu oli 1930-luvulta 1990-luvulle amatööritason kilpailu.

Vuosina 2000–2014 kilpailu järjestettiin pääsiäismaanantaisin. Vuosina 2015–2019 kilpailu pidettiin kesäkuun toisena sunnuntaina. Vuodesta 2022 alkaen kilpailu on järjestetty toukokuun lopulla.

Kilpailua ei järjestetty maailmansotien aikana. Vuonna 2008 kilpailu peruttiin lumentulon takia. Vuosina 2020 ja 2021 kilpailu peruttiin koronaviruspandemian takia. 

## Tulokset

## Katso myös
* Hamburg Cyclassics
* Eschborn–Frankfurt

## Lähteet

## Aiheesta muualla
* Viralliset kotisivut
Harmaakulmamuura

**Harmaakulmamuura** (*Myrmeciza longipes*) on puumuuriin kuuluva lintulaji. Lajia tavataan Keski- ja Etelä-Amerikassa.

## Taksonomia
Englantilainen luonnontieteilijä William John Swainson kuvasi harmaakulmamuuran vuonna 1825 ja antoi sille binomisen nimen *Drymophila longipes*. Englantilainen eläintieteilijä George Robert Gray määritteli *Myrmeciza*-suvun vuonna 1841, ja harmaakulmamuura oli sen tyyppilaji. Suku käsitti aiemmin yli 20 lajia. Vuonna 2013 julkaistussa molekyylifylogeneettisessä tutkimuksessa todettiin, että *Myrmeciza* oli silloisessa määritelmässään polyfyleettinen. Sen tuloksena tehdyssä monofyleettisten sukujen luomiseen tähtäävässä uudelleenjärjestelyssä aiemmin *Myrmecizaan* sijoitetut lajit siirrettiin 12 muuhun sukuun ja harmaakulmamuura jäi suvun ainoaksi jäseneksi.

### Suvun alalajit:
*M. l. panamensis* (Ridgway, 1908 – Itä-Panama ja Pohjois-Kolumbia)

*M. l. longipes* (Swainson, 1825 – Koillis-Kolumbia, Pohjois-Venezuela ja Trinidad)

*M. l. boucardi* (von Berlepsch, 1888 – Kolumbian pohjois- ja keskiosa)

*M. l. griseipectus* (von Berlepsch & Hartert, 1902 – Kaakkois-Kolumbia)

## Koko ja ulkonäkö

Harmaakulmamuura kasvaa noin 15 cm pitkäksi. Sukupuolet eroavat toisistaan ulkonäöltään. Koiraan päälaki, selkä, siivet ja pyrstö ovat punaruskeat. Osalla alalajeista on siivissä rivi mustia pilkkuja. Silmäkulmista rinnan sivuille ulottuu harmaa juova. Koiraan kurkku ja rinta ovat mustat ja vatsa harmahtavan valkoinen. Naaraan pää on harmaa tai ruskea ja kurkku ja rinta ovat kellanruskeat. Muutoin naaraan väritys muistuttaa koirasta.

## Levinneisyys ja elintavat
Harmaakulmamuuraa tavataan Panamasta Guyanaan ja Brasilian koillisosista. Lajin elinympäristöä ovat kosteat metsät, usein jokien läheisyydessä. Harmaakulmamuura liikkuu useimmiten pareittain.

## Lähteet
Vihellysrekisteri

**Vihellysrekisteri** (tunnetaan myös nimellä **huilurekisteri**) on ihmisäänen korkein rekisteri. Vihellysrekisterissä tuotetut äänet ovat falsettiakin korkeampia ja erittäin korkeataajuksisia, yli 1000-hertsisiä. Vihellysrekisteri eroaa fysiologisesti merkittävästi muista rekistereistä. Se on saanut nimensä siitä, että tuotetut äänet muistuttavat soinniltaan vihellystä.

## Fysiologia
Ei tiedetä varmuudella, mitä äänihuulissa tapahtuu vihellyksen aikana. On arveltu, että ääni tuotetaan muodostamalla äänihuulten väliin pieni vihellysrako. Vihellysrekisterissä ääniä voi tuottaa puhaltamalla tai imemällä ilmaa: se siis toimii molempiin suuntiin.

## Käyttö musiikissa
Populaarimusiikissa vihellysrekisteriä käytetään monipuolisemmin ja korkeampien äänenkorkeuksien tuottamiseen kuin klassisessa musiikissa. Tunnettuja vihellysreskisterin käyttäjiä on mm. Mariah Carey, Minnie Riperton, Betty Wright, Chante Moore, Christina Aguilera, Kelly Clarkson, Ariana Grande Dimaš Qudajbergen, sekä Vitas.
## Lähteet
Hohtohiekkahautoja

**Hohtohiekkahautoja** (*Xenotilapia ochrogenys*) on kirjoahventen heimoon ja hiekkahautojien sukuun kuuluva kalalaji. Sitä pidetään akvaariokalana.

## Koko ja ulkonäkö
Hohtohiekkahautoja voi kasvaa enintään 11 senttimetrin mittaiseksi. Uroksen ja naaraan väritys on identtinen lisääntymiskauden ulkopuolella, jolloin molemmat ovat tasaisen hopeanvärisiä. Kutuaikana uroksen kyljissä on upeita sitruunankeltaisen, sinisen ja hopean sävyisiä raitoja. Kurkku on sitruunankeltainen ja huulet ovat mustat. Kylkiluiden takaosassa on vihreä metallinhohtoinen laikku. Pyrstöevän ylä- ja alalohkoissa on mustat reunat.

## Levinneisyys ja elintavat
Hohtohiekkahautojaa tavataan kotoperäisenä ja yleisenä Tanganjikajärvessä rantavyöhykkeellä. Se elää hiekkapohjalla ja muodostaa parvia. Naaras hautoo mätimunia suussaan. Hohtohiekkahautoja syö pääasiassa hyttysten ja muiden lentävien hyönteisten toukkia sekä oksasääsken äyriäisiä, ja kasvien jäännöksiä löytyy lajin vatsasta vain hyvin pieniä määriä.

## Lähteet
Irmino

**Irmino** (; vuosina 1808–1900 **Petrivka** — Петрівка, 1900—1962 **Irmyne** — Ірмине, 1977–2010 **Teplohirsk** — Теплогірськ) on kaupunki Luhanskin alueella Itä-Ukrainassa. Irmino sijaitsee Donetsjoen sivuhaaran Luhanin varrella, linnuntietä 53 kilometriä aluekeskus Luhanskista länteen. Kaupunkiin johtaa rautatien pistoraide.

Tammikuun keskilämpötila on −6,6 ja heinäkuun +21,8 celsiusastetta. Keskimääräinen vuosisademäärä on 494 millimetriä.

Kylän perustamisvuodeksi mainitaam 1808. Kaupungin aseman kaivospaikkakunta sai vuonna 1936. Ukrainan vuonna 2020 laatiman aluejaon mukaan kaupunki on aluehallinnollisesti osa Altševskin piirin Kadijivkan kaupungin hromadaa. Kaupunki on kuitenkin ollut vuonna 2014 käynnistyneestä Itä-Ukrainan sodasta lähtien Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta.

Ukrainan tilastokeskus arvioi kaupungin väkiluvuksi 9&nbsp;270 asukasta (2022). Väkiluku on ollut voimakkaassa laskussa kaivostoiminnan hiipumisen ja Venäjän miehityksen seurauksena. Vuonna 1990 kaupungissa asui noin 18&nbsp;500 ihmistä. 

## Lähteet

## Aiheesta muualla
Hohtojuovahiekkahautoja

**Hohtojuovahiekkahautoja** (*Xenotilapia ornatipinnis*) on kirjoahventen heimoon ja hiekkahautojien sukuun kuuluva kalalaji. Sitä pidetään akvaariokalana.

Boulenger kuvasi hohtojuovahiekkahautojan vuonna 1901 käyttäen yksilöitä, jotka oli pyydetty Kibwesistä, Tansaniasta, Tanganjikajärven itärannikolta. Hohtojuovahiekkahautoja on helppo erottaa muista hiekkahautojien lajeista siitä, että sillä on hyvin jyrkkä otsa ja erittäin suuret soikeat silmät, jotka sijaitsevat korkealla päässä.

## Koko ja ulkonäkö
Hohtojuovahiekkahautoja voi kasvaa enintään 13 senttimetrin mittaiseksi. Koiraat ovat naaraita kookkaampia.

Sukupuolidimorfismi on hyvin kehittynyt; uroksella on kaunis selkäevä, jota koristaa musta ja keltainen reunaa ja vaalean punertava täplä evän etuosassa. Peräevässä on niin ikään keltainen reuna, jossa on leveä valkoinen kaistale, joka valon osumiskulmasta riippuen kimaltelee punertavan eri väreissä. Pyrstöevä on haarautunut ja siinä on teräviä liuskoja, ja sitä värittävät keltaiset ja valkoiset kaistaleet, ja vatsaevän väri on kirkas valkean sinertävä; rintaevä on kirkas. Urosten hopeanvärisissä kyljissä on kuusi vuorotellen toisiaan vuorottelevaa pystysuoraa nauhaa; kolme keltaista ja kolme säihkyvää kirjavaa pilkkua, joista jälkimmäiset antavat vartalolle helmiäismaisen yleisilmeen.

## Levinneisyys ja elinympäristö
Hohtojuovahiekkahautojaa tavataan kotoperäisenä ja yleisenä Tanganjikajärvessä. Laji elää parvissa hiekka- ja mutapohjalla. Se käyttää ravinnokseen äyriäisiä ja hyönteisten toukkia.

## Lähteet
Hirske

**Hirske** () on kaivoskaupunki Luhanskin alueen länsiosassa Itä-Ukrainassa, Donetsin vesistöön kuuluvan Vilenkajoen  varrella, 67 kilometriä aluekeskus Luhanskista länsiluoteeseen. 

Tammikuun keskilämpötila on -7,7°C, heinäkuun +21,1°C. Keskimääräinen vuotuinen sademäärä 490 millimetriä.

Ukrainan tilastokeskus arvioi kaupungin väkiluvuksi 9&nbsp;100 asukasta (2022). Väestönlaskennan 2001 aikaan asukkaita oli 11&nbsp;473, joista suurimpina etnisinä ryhminä olivat ukrainalaiset (66 %) ja venäläiset (27 %).

Paikkakunta sai alkunsa vuonna 1898. Kaupungiksi paikkakunta nimettiin vuonna 1938. Ukrainan vuonna 2020 laatiman aluejaon mukaan kaupunki sijaitsee Siverskodonetskin piirissä. 

## Lähteet

## Aiheesta muualla
Operaatio Arktis

**Operaatio Arktis** (joskus lyhennettynä **OA**) on suomalainen ilmastoaktivistien ryhmä, joka pyrkii nostamaan ilmastonmuokkauksen osaksi poliittista keskustelua ja edistämään sen "reilua ja kokonaisvaltaista tutkimusta". Ryhmä käyttää ilmastonmuokkauksesta termiä *ilmastonkorjaus.*

Operaatio Arktis on saanut rahoitusta toimintaansa muun muassa Nesslingin säätiöltä. Useat suomalaiset poliitikot ovat positiivisesti huomioineet ryhmän toiminnan, kuten kokoomuksen ympäristö- ja ilmastoministeri Kai Mykkänen sekä vihreiden eduskuntaryhmän puheenjohtaja Atte Harjanne. Harjanne jätti syyskuussa 2023 hallitukselle kirjallisen kysymyksen koskien ilmastonmuokkausta. Harjanne mainitsee kysymyksessä Operaatio Arktiksen.

Vuonna 2023 ryhmä järjesti Arctic Momentum -tapahtuman, jossa puhuivat esimerkiksi entinen ulkoministeri Pekka Haavisto ja IPCC:n päätyöryhmän varapuheenjohtaja. Tapahtuman yhteistyökumppaneita olivat muun muassa yhdysvaltalainen kansalaisjärjestö SilverLining, Arktinen yliopistoverkosto UArctic ja Saamelaiskäräjien nuorisoneuvosto. 

Operaatio Arktis on julkaissut arktikseen ja ilmastonmuokkaukseen liittyviä teemoja käsittelevän tietoteoksen *Arctic Endgame.* Muun muassa Suomen kestävän kehityksen toimikunnan pääsihteeri Eeva Furman on kehunut julkaisua.

## Lähteet
Exotica

**Exotica** on viihdemusiikin tyylilaji, joka ottaa vaikutteita maailmanmusiikista muttei kuitenkaan pyri sen autenttiseen toistamiseen. Exotican pääasiallinen tavoite on sen sijaan kepeä viihdyttäminen. Se kokoaa eri kansojen musiikin tunnistettavia sointuja ja yhdistää ne kevyeen popmusiikin muotoon. Musiikki herättää yleensä mielikuvia eksoottisista ulkomaisista matkakohteista, jotka on suunnattu valkoisille yhdysvaltalaisille, ja se on siinä mielessä symbolisesti ikään kuin pakettimatka; hauska, epäautenttinen ja turvallisen tuttu. 

Exoticaa sovitetaan yleensä standardiorkestereille, ja instrumentaatiota lisätään sen mukaan, minkä paikan tunnelmaa halutaan herättää, esimerkiksi käyttämällä tiettyjen kansojen musiikissa käytettyjä soittimia. Joskus exotica ottaa vaikutteita kummallisista ääniefekteistä, jotka määrittelevät space age pop -tyylilajin. 

Exotica oli suosituimmillaan 1950-luvulla ja 1960-luvun alussa, jolloin sitä jo pidettiin keinotekoisena, mutta sen tullessa uudelleen suosituksi 1990-luvulla vaihtoehtomusiikin kuuntelijat omaksuivat juuri nämä piirteet, tosin ironisesti. Tänä aikana myös arvioitiin uudelleen ajan luovia musiikin tuotantotekniikoita. 

Exotican suosituimpia musiikin lähteitä ovat Tyynenmeren alue, Karibia, Latinalainen Amerikka, Brasilia ja Afrikka. Merkittäviä exotica-artisteja ovat Les Baxter, Martin Denny, Esquivel ja Yma Sumac.

## Lähteet

## Aiheesta muualla
### Artikkeleita
* 
* 
*
ATV (radioamatööritoiminta)

**ATV** eli **amatööritelevisio** on radioamatööritoiminnan osa-alue, jossa lähetetään ja vastaanotetaan epäkaupallista liikkuvaa kuvaa radioamatööritaajuuksilla. Lähetykset ovat tekniikaltaan vastaavia kuin kaupalliset televisiolähetykset eli leveäkaistaisia analogisia tai digitaalisia signaaleja UHF-alueella. Lähetysten näkyvyysaluetta voidaan laajentaa toistinasemalla.

## Katso myös
*SSTV

## Aiheesta muualla
*oh3tr.fi
Panaman kanavavyöhykkeen kuvernööri

**Panaman kanavavyöhykkeen kuvernööri** () oli yhdysvaltalainen viranomainen, joka johti Yhdysvalloille kuuluneen Panaman kanavavyöhykkeen siviilihallintoa. Kuvernöörin nimitti virkaansa Yhdysvaltain presidentti.

Alkujaan kuvernööri johti sotilashallintoa, joka vastasi kanavavyöhykkeen hallinnosta. Ensimmäiseksi sotilashallinnon kuvernööriksi nimitettiin kenraalimajuri George Whitefield Davis, joka aloitti tehtävässään vuonna 1904. Sotilashallinnosta tuli siviilihallinto Panaman kanavan auettua vuonna 1914, jolloin uudeksi kuvernööriksi nimitettiin eversti George Washington Goethals.

## Luettelo kuvernööreistä

Lähteet:  

## Lähteet
Niko Kumpuvaara

**Niko Antero Kumpuvaara** (s. 1981 Oulu) on suomalainen harmonikkataiteilija. Hän toimi vuosina 2008–2012 Oulun musiikkijuhlien ja vuosina 2013–2018 Sata-Häme Soi -musiikkifestivaalin taiteellisena johtajana. Vuonna 2009 hänet nimitettiin vierailevaksi professoriksi itävaltalaiseen Grazin musiikkiyliopistoon. 

Uransa alussa Kumpuvaara voitti 24-vuotiaana Saksan Klingenthalissa järjestetyn klassisen harmonikansoiton tärkeimpänä pidetyn kansainvälisen kilpailun vuonna 2005. Aikuisten solistisarjaan osallistui 32 soittajaa 13 maasta, ja Kumpuvaara oli kilpailun ensimmäinen suomalaisvoittaja.

Sooloesiintymisten ohella Kumpuvaara on soittanut GG Caravan-, Dallapé- ja Maria Ylipää & Ystävät -yhtyeissä. Hän on myös helsinkiläisen musiikkiteatteri Kapsäkin jäsen.

## Lähteet
Daniel-myrsky

**Daniel-myrsky** oli 4. syyskuuta 2023 Välimereltä alkanut myrsky, joka aiheutti kuolonuhreja Bulgariassa, Kreikassa, Turkissa ja Libyassa. Se voimistui medikaaniksi eli välimerelliseksi hirmumyrskyksi ennen saapumistaan Libyaan.

Se on Välimeren alueen mittaushistorian kuolonuhreiltaan suurin ja tuhoiltaan kallein hirmumyrsky. Se on myös kuolonuhreiltaan suurin hirmumyrsky maailmanlaajuisesti sitten vuoden 2008 Nargis-syklonin. 

Erityisen pahaa jälkeä myrsky teki Libyassa jossa kuolleita on ainakin 11 000, mutta kuolleiden määrän pelätään nousevan 20 000:nteen.

## Säähistoria
Myrsky syntyi Joonianmeren yllä 4. syyskuuta, ja sitä edelsivät Kreikassa rajut helteet ja maastopalot. Myrskyn taustalla oli osittain Euroopassa vallinnut sulkukorkeapaine, jonka seurauksena keskellä mannerta oli laaja korkeapaineen alue jota puristi molemmilta sivuilta matalapaine. Muodostelmasta on käytetty kreikan aakkoston Ω-kirjaimen mukaan nimitystä oomega-korkeapaine, koska se muistuttaa kyseistä kirjainta.

Myrsky jatkoi mereltä Balkanille ja iski pahiten Kreikan keskiosiin. Zagorán kylässä satoi 24 tunnissa 750 millimetriä vettä, mikä vastaa noin 18 kuukauden sadantaa. Sademäärä rikkoi Kreikan ennätyksen, joka oli syntynyt 2020 Palikíssa, jossa satoi tuolloin 644,7 millimetriä vuorokaudessa. Monin paikoin Thessaliassa sadanta oli 400–600 millimetriä vuorokaudessa.

Balkanilta myrskyi kääntyi lounaaseen ja alkoi ylittää Välimerta, missä se alkoi kehittyä hirmumyrskymaiseksi medikaaniksi. Libyan kansallisen meteorologisen keskuksen mukaan myrsky saavutti suurimman voimansa 10. syyskuuta maan koillisosassa. Tuulten nopeus oli tuolloin jopa 70–80 kilometriä tunnissa. Sateet toivat keskimäärin 150–240 millimetriä vettä vuorokaudessa, ja Beidassa sadanta oli ennätyksellisesti jopa 414,1 millimetriä.

## Vaikutukset
### Kreikka
Kreikan pääministeri Kyriákos Mitsotákisin mukaan myrsky oli äärimmäinen sääilmiö. Kreikan keskiosissa myrskyn aiheuttamat rankkasateet tappoivat 15 ihmistä.

### Bulgaria
Bulgariassa ainakin neljä ihmistä on kuollut Mustanmeren rannikolla tulvissa.

### Turkki
Luoteis-Turkissa myrsky aiheutti maanvyöryn, joka tappoi vähintään seitsemän ihmistä Kırklarelin alueella.

### Libya

Daniel aiheutti Libyassa merkittävää tuhoa 9.–11. syyskuuta. Parissa tunnissa Dernassa satoi vettä yli 400 millimetriä, mikä vastasi alueella puolentoista vuoden sademäärää. Kaksi patoa murtui sateiden voimasta kaupunkia halkovan joen yläjuoksulla. Avustusjärjestöjen mukaan Libyan tulvissa on kadonnut yli 10&nbsp;000 ihmistä. Myrsky iski maan pohjoisrannikolle ja aiheutti tulvia. Satamakaupunki Derna tuhoutui.

## Lähteet
Yanaka

**Yanaka** voi tarkoittaa:

* Yanaka, Tokion kaupunginosa Adachin erillisalueella
* Yanaka, Tokion kaupunginosa Taitōn erillisalueella
* Hiroshi Yanaka (s. 1958), japanilainen ääninäyttelijä
Kédros (Thessalia)

**Kédros** () on vuori eteläisessä Píndos-vuoristossa Thessaliassa Kreikassa. Sen korkeimman huipun nimi on *Tría Sýnora* (Τρία Σύνορα) ja korkeus  metriä. Vuori sijaitsee Tríkalan alueyksikössä lounaaseen Stefánin kylästä.

## Lähteet
Klokós

**Klokós** () eli **Ftéri** (Φτέρη) on vuori Peloponnesoksen niemimaalla Kreikassa. Sen korkeimman huipun nimi on *Panagía* (Παναγία) ja korkeus  metriä. Vuori sijaitsee Akhaian alueyksikössä länteen Ptérin kylästä.

Vuoren huippu on saanut nimensä siitä, että siellä sijaitsee pieni Neitsyt Maria (*Panagía*) *Klokiótissalle* omistettu kirkko. Vuoren sivuilta virtaavat Selinoúntas- ja Kerynítis-joet.

## Lähteet

## Aiheesta muualla
Øystein Sunde

**Øystein Olaf Sunde** (s. 24. tammikuuta 1947 Skarnes) on norjalainen laulaja-lauluntekijä ja kitaristi. Hän aloitti uransa 1960-luvun lopulla Christiania Fusel & Blaagress -yhtyeessä ja julkaisi ensimmäisen sooloalbuminsa vuonna 1970. Siitä lähtien Sunde on ollut yksi Norjan suosituimmista artisteista ja lukuisat hänen kappaleensa ovat menestyneet Norsktoppen-listalla. Hän on voittanut kaksi Spellemannprisen-palkintoa ja sai Pyhän Olavin ritarikunnan komentajan arvon vuonna 2018. Sunde muodosti 1980-luvun lopulla Gitarkameratene-ryhmän Jan Eggumin, Halvdan Sivertsenin ja Lillebjørn Nilsenin kanssa.
## Lähteet

## Aiheesta muualla
Koukouroúntzos

**Koukouroúntzos** (, myös  *Koukouroútzos*, Κουκουρούτζος) on vuori Epeiroksessa Luoteis-Kreikassa. Sen korkeimman huipun nimi on *Neráida* (Νεράιδα) ja korkeus  metriä. Vuori sijaitsee Ioánninan alueyksikössä koilliseen Elatochórin kylästä.

## Lähteet
Selinoúntas

**Selinoúntas** (, ), antiikin **Selinus** ( tai *Selinous*, ), on joki Peloponnesoksen niemimaalla Kreikassa. Se saa alkunsa Erýmanthos-vuoren pohjoispuolelta ja laskee Korintinlahteen Aígion kaupungin itäpuolella Valimítikan ja Rodián kylien välillä. Joen pituus on noin 48 kilometriä.

Selinoúntas virtaa Akhaian alueyksikön alueella. Sen sivujokia ovat Manesaíikos ja Tranó Lagkádi. Antiikin aikana Selinus-joki laski mereen Aigionin ja Heliken kaupunkien välillä. Joen varren rotko-osuus on osa kahta Natura-aluetta, joista toinen on luonto- ja toinen lintudirektiivin mukainen.

## Lähteet

## Aiheesta muualla
Selinus (täsmennyssivu)

**Selinus** ( tai *Selinous*, ) voi viitata seuraaviin:

* Selinus, antiikin aikainen kaupunki Sisiliassa
* Selinus, antiikin aikainen kaupunki Kilikiassa
* Seleinus eli Selinus, antiikin aikainen kaupunki Peparethoksen (nyk. Skópelos) saarella Kreikassa
* Selinoúntas, antiikin Selinus, joki Akhaiassa Kreikassa
Akramýtis

**Akramýtis** (; transl. myös *Akramítis*) on vuori Ródoksen saarella Kreikassa. Sen korkeus on 823 metriä (joissakin lähteissä 825 metriä).

Akramýtis on Ródoksen toiseksi korkein vuori ja sijaitsee saaren länsiosassa Siánan kylän länsipuolella. Se on osa kahta Natura-aluetta yhdessä sen itäpuolella sijaitsevan Attávyros-vuoren kanssa. Vuorella on pieni Pyhälle Johannekselle (*Ágios Ioánnis*) omistettu kirkko.

## Lähteet

## Aiheesta muualla
Boútsi

**Boútsi** () eli **Máli Mádi** (Μάλι Μάδι) on vuori Makedoniassa Pohjois-Kreikassa. Sen korkeimman huipun nimi on Anemodarméni (Ανεμοδαρμένη) ja korkeus  metriä. Vuori sijaitsee Flórinan ja Kastorián alueyksiköiden alueella.

Usein vuori tunnetaan nimellä Máli Mádi ja nimeä Boútsi käytetään sen toiseksi korkeimmasta huipusta, joka tunnetaan myös nimellä Kostoúla (Κωστούλα, ). Boútsin pohjoispuolella sijaitsee Triklário-vuori. Itäpuolella Ladopótamos-joki erottaa Boútsin Vérno- eli Vítsi-vuoresta.

## Lähteet
Triklário

**Triklário** () eli **Sfíka** (Σφήκα) on vuori Kreikan ja Albanian rajalla. Sen korkeus on  metriä (toisen lähteen mukaan  metriä). Kreikassa oleva pääosa vuoresta sijaitsee Flórinan alueyksikössä Länsi-Makedonian alueella.

Triklário sijaitsee Pieni-Préspa (Mikrí Préspa) -järven eteläpuolella. Vuoren korkeimman huipun nimi on Vármpa (Βάρμπα, myös Bármpa, Μπάρμπα). Sen muut korkeimmat huiput ovat Mégas Aléxandros (Μέγας Αλέξανδρος, ”Aleksanteri Suuri”, ), Órlovo (Όρλοβο, ), Karakóli (Καρακόλι, ) ja Mávri Ráchi (Μαύρη Ράχη, ). Triklárion pinta-ala on noin 140 neliökilometriä ja pituus noin 20 kilometriä. Vuori on pääasiassa kalkkikiveä ja dolomiittia, vähäisemmältä osaltaan graniittia. Erityisesti vuoren pohjois- ja itärinteillä on metsää.

Triklárion itäpuolella sijaitsee Vérno- eli Vítsi-vuori, jonka erottaa Trikláriosta Ladopótamos-joki. Triklárion eteläpuolella sijaitsee Boútsi-vuori.

## Lähteet
Marco Beltrami

**Marco Beltrami** (s. 7. lokakuuta 1966 New York, Yhdysvallat) on yhdysvaltalainen säveltäjä. Hänet tunnetaan elokuvamusiikin säveltäjänä. Hän on saanut kaksi parhaan musiikin Oscar-ehdokkuutta.

## Koulutus

Beltrami valmistui musiikin maisteriksi (Master of Music) Yalen yliopiston musiikkikoulusta vuonna 1991. Hän opiskeli myös säveltäjä Jerry Goldsmithin oppilaana.

## Teokset

### Elokuvamusiikki

### Televisiomusiikki

## Lähteet

## Aiheesta muualla
* Virallinen sivusto